Lav et referat af nedenstående tekst:

Tekst:
Hvordan kunne det gå så galt, da et lille fly styrtede og dræbte to personer og kvæstede to andre søndag aften på Fur? Det skal teknikere fra Havarikommissionen nu i gang med at undersøge. Og det er et overordentligt stort puslespil, der venter. Først skal flyet flyttes til kommissionens hangar i Roskilde, hvor alle dele bliver lagt ud på gulvet. - Og det er et puslespil, da flyet er ret udbrændt. Så vi skal være meget omhyggelige, når vi lægger delene ud i hangaren. Så tager vi én del af gangen og tjekker, siger Flemming Nielsen, Seniorundersøger i Lufthavnsenheden i Havarikommissionen. Undersøgelse kan måske forhindre ulykker i fremtiden Fire personer var ombord på flyet. To mænd og to kvinder. Der var tale om to par, der har været på Fur hele dagen og formentlig var på vej hjem. De to dræbte er kvinder - de to overlevende er mænd. Deriblandt flyets pilot. Ulykken på Fur hører, i følge Flemming Nielsen, heldigvis til sjældenhederne. - Men de sker jo desværre, og kan vi være med til, at det ikke sker i fremtiden, så har vi jo været med til at gøre en forskel, siger han. Hele afdelingen, cirka otte mand, er sat i arbejde med at udrede ulykken. En opgave, der kræver, at hvert et blad bliver vendt. - Hver opgave er speciel, men vi går til opgaven på samme måde. Uanset om det er et mindre, eller større fly, siger Flemming Nielsen. Lettede i medvind Ifølge Poul-Erik Haubo, der etablerede flyvepladsen for 27 år siden, er ulykken sket i forbindelse med, at flyet har forsøgt at lette fra flyvepladsen. Men, det er alt for tidligt at komme med den forklaring, mener Flemming Nielsen. - Det er det, vi kalder gisninger, da det er alt for tidligt at sige noget om. Vi forholder os til fakta, og her går vi meget omhyggeligt til værks, siger Flemming Nielsen. Han understreger, at undersøgelsen ikke handler om at placere skylden hos nogen. - Det her handler ikke om at placere fejl og ansvar. Det handler om at kigge systemisk og finde ud af, hvordan vi lukker de utætte skodder, som måske er, afslutter Flemming Nielsen.

Referat:
Havarikommissionen skal nu undersøge, hvorfor et mindre fly styrtede og dræbte to personer på Fur, søndag aften.